கேள்வி: லாகூரின் சுவர்கள் சூழ்ந்த நகரம் - இடைக்காலம் பற்றி நீங்கள் என்ன அறிந்துள்ளீர்கள்?
பதில்: படிமம்:Neevin_Masjid_3_(WCLA).jpg நவீன நகரம் நிறுவப்பட்டது பொ.ச. 1000 க்கு முன்பே இருந்திருக்கலாம் என்றாலும், மத்திய ஆசியாவிலிருந்து வந்த முஸ்லீம் ஆட்சியாளர்களின் படையெடுப்பால் மட்டுமே லாகூர் முக்கியத்துவம் பெற்றது. கசானவித்து வம்சம், கோரி அரசமரபு மற்றும் தில்லி சுல்தானகம் காலத்தில் இந்த நகரம் ஒரு தலைநகராக செயல்பட்டது. ஆனால் சுமார் 1400 வரை பரவலாக குறிப்பிடப்படவில்லை. இப்னு பதூதா இந்நகரத்தைப் பற்றி அறிந்திருந்தார். ஆனால் அதைப் பார்க்க வேண்டாம் என்று தேர்வுசெய்தார். அதே நேரத்தில் தைமூர் தனது 1398 படையெடுப்பில் நகரதை அழிக்கத் தொடங்கினார். இப்பணியை தனது துணை அதிகாரியிடம் ஒப்படைத்தார். இடைக்கால கசானவித்து காலத்தில் லாகூர் நகரம் முழுவதும் நவீன சா அலமிக்கு மேற்கே, பட்டி வாயிலுக்கு வடக்கே அமைந்திருக்கலாம். தத்தா தர்பார் சன்னதி, மாலிக் அயாசின் கல்லறை மற்றும் அய்பக் கல்லறை உள்ளிட்ட நகரின் முகலாய காலத்திற்கு முந்தைய பல கல்லறைகள் இந்த வெளிப்புறத்தின் சுற்றளவில் கட்டப்பட்டுள்ளன. நவீன ''கும்தி'' கடைவீதி முகலாய காலத்திற்கு முந்தைய நகரத்தின் தெற்கு எல்லையாக இருந்திருக்கலாம்.